Propunerea are ca temei juridic articolul 113 din Tratatul privind funcționarea Uniunii Europene (TFUE). În temeiul acestui articol, Consiliul, hotărând în unanimitate, în conformitate cu o procedură legislativă specială și după consultarea Parlamentului European și a Comitetului Economic și Social, adoptă dispoziții de armonizare a normelor statelor membre în domeniul impozitării indirecte.

Articolul 189 din Regulamentul (UE) nr. 2446/2015, astfel cum a fost modificat prin Regulamentul (UE) nr. XXX, va permite produselor accizabile care au statut unional să fie plasate sub regim de tranzit extern, permițând astfel utilizarea tranzitului extern pentru supravegherea produselor accizabile scoase de pe teritoriul UE.

Strategia de consultare s-a concentrat pe trei grupuri principale de părți interesate: administrațiile statelor membre, agenții economici și cetățenii. Prin programul de consultare aprofundată s-a urmărit să se înțeleagă mai bine modul general de funcționare a mecanismelor stabilite prin directivă, logica de la baza intervenției, detaliile chestiunilor în discuție, numărul și tipul părților interesate implicate și rolurile acestora, precum și legătura directivei cu alte politici relevante ale UE. În plus, obiectivul activităților de consultare a fost de a colecta punctele de vedere ale principalelor părți interesate cu privire la un set de posibile opțiuni de revizuire a Directivei 200/118/CE.

•Evaluările ex post/verificarea adecvării legislației existente

3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

Finanțarea bugetară a dezvoltării centrale și a exploatării EMCS se va face din bugetul FISCALIS, din creditele deja prevăzute în programarea financiară oficială. Nu vor fi necesare resurse suplimentare de la bugetul UE. În plus, nu se intenționează ca prezenta inițiativă să aducă atingere propunerii Comisiei privind următorul cadru financiar multianual.

Propunerea nu are niciun fel de implicații asupra bugetului Uniunii.

·costuri unice inițiale în valoare de 14,5 milioane EUR și costuri recurente de 4,35 de milioane EUR pe an pentru agenții economici.

·costuri unice inițiale în valoare de 17,63 de milioane EUR și costuri recurente de 3,89 de milioane EUR pe an pentru statele membre;

Abrogarea legislației în vigoare

Se va abroga Directiva 2008/118/CE.

•Explicarea propunerii

Propunerea de reformare a directivei cuprinde îmbunătățiri așa cum se sugerează în raportul către Consiliu și Parlamentul European și în concluziile Consiliului privind punerea în aplicare și evaluarea Directivei 2008/118/CE.

În același timp, ea aliniază dispozițiile Directivei 2008/118/CE la noutățile din legislația vamală și din alte acte legislative relevante și la cerințele procedurale care decurg din Tratatul de la Lisabona.

Structura generală a directivei și elementele la care nu se face referire în următoarele explicații rămân neschimbate.

Modificările avute în vedere pot fi clasificate după cum urmează:

3.1.Interacțiunea accize - domeniul vamal

·Export: O nouă obligație pentru declarant, astfel cum este definit la articolul 5 punctul 15 din Regulamentul (UE) nr. 952/2013, de a furniza autorităților competente numărul de referință administrativ unic (ARC) la depunerea declarației de export. Astfel se asigură că a fost validat un document administrativ electronic pentru produsele accizabile în regim suspensiv de accize prezentate pentru export și că, prin urmare, există o garanție de plată a accizelor pentru deplasarea mărfurilor.

·O nouă obligație pentru autoritățile competente de a asigura concordanța între documentul administrativ electronic și declarația vamală oferă avantaje semnificative pentru lupta împotriva fraudei, garantând plata accizelor cu costuri relativ scăzute pentru statele membre și pentru agenții economici.

·Având în vedere beneficiile administrative mari și costurile de reglementare neglijabile evidențiate de către toate părțile interesate, se propune o listă comună de documente, de care trebuie să se țină seama ca dovadă a ieșirii produselor accizabile.

·Permisiunea de a se utiliza regimul de tranzit extern după regimul de export pentru produsele accizabile: Obiectivul de a oferi claritate juridică și garanții suficiente pentru toate exporturile de produse accizabile ar fi integral realizat dacă se permite tranzitul extern după încheierea regimului de export pentru produsele accizabile. Aceste mărfuri își pierd statutul unional în momentul în care sunt plasate sub regim de tranzit extern și, prin urmare, vor fi sub supraveghere vamală până în momentul în care sunt scoase de pe teritoriul vamal al Uniunii. Acest lucru are beneficii vădite pentru comerț și prezintă costuri suplimentare de asigurare a respectării legii care sunt neglijabile. Propunerea conține o dispoziție care permite regimului de tranzit extern să preia monitorizarea și supravegherea de la sistemul informatizat. Obligațiile fiscale sunt preluate de principalul obligat titular al tranzitului.

·Import: O nouă obligație pentru declarant de a furniza numărul unic de acciză al expeditorului și al destinatarului, menționate la articolul 19 alineatul (2) litera (a) din Regulamentul (UE) nr. 389/2012 autorităților competente din statul membru de import responsabil cu punerea în liberă circulație. Astfel, autoritățile competente vor putea asigura concordanța între dovezile aferente cererilor de scutire de la plata accizelor la import și informațiile transmise prin sistemul informatizat, în cazul deplasării produselor accizabile de la locul importului în regim suspensiv de accize. Autorităților competente din statul membru de expediție ar trebui să li se furnizeze o dovadă că mărfurile importate vor fi expediate din statul membru de import către un alt stat membru în regim suspensiv de accize, cum ar fi codul de referință administrativ al documentului administrativ electronic. Dat fiind că detaliile alinierii procedurilor vamale la procedurile privind accizele la import reprezintă o chestiune națională, se propune ca statele membre să poată decide că aceste informații trebuie să fie prezentate numai la cerere.

3.2. Deplasările, în interiorul UE, ale produselor accizabile eliberate pentru consum.

În vederea informatizării procedurilor aplicate în cazul deplasărilor, în interiorul UE, ale produselor accizabile eliberate pentru consum care urmează a fi livrate în scopuri comerciale prin extinderea sistemului informatizat existent, directiva va fi modificată după cum urmează:

·determinarea momentului în care devine exigibilă acciza pe mărfuri și a persoanei căreia îi revine obligația de a plăti acciza;

·crearea a două noi roluri ale agenților economici, și anume expeditorul certificat și destinatarul certificat, pentru a permite identificarea, în sistemul computerizat, a agenților economici care utilizează aceste proceduri;

·alinierea regimului aplicabil garanțiilor la regimul suspensiv de accize;

·posibilitatea ca antrepozitarii autorizați și destinatarii înregistrați să acționeze drept expeditori certificați. Antrepozitarii autorizați și destinatarii înregistrați ar trebui să poată acționa drept destinatari certificați;

·stabilirea normelor generale care reglementează procedura automatizată;